Държавен вестник, бр. 80, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  80
(2) Производителят изкоренява или запазва
насажденията и предлага на пазара грозде и/
или вино, получено от грозде, произведено от
тях, след като писмено уведоми ТЗ на ИАЛВ.
(3) Уведомяването по ал. 2 се извършва в 14-
дневен срок след изтичането на срока, опреде-
лен в акта по чл. 10, ал. 2.
Раздел II
Условия и ред за презасаждане, присаждане
и изкореняване на съществуващи лозя
Чл. 15. (1) Правото на презасаждане се по-
ражда в случаите, когато производителят е из-
коренил дадена площ със съществуващи лозя.
(2) Правото на презасаждане може да се уп-
ражни с цел провеждане на експериментална
дейност или създаване на маточници за калеми.
(3) Продуктите, получени от насажденията
по ал. 2 в срока на експеримента или в срока за
създаване на маточници за калеми, не могат да
се предлагат на пазара.
Чл. 16. (1) Правото на презасаждане се уп-
ражнява само в границите на лозарското сто-
панство, в което е породено.
(2) Правото на презасаждане може да се
прехвърли изцяло или частично от едно сто-
панство на друго, когато имотът, състоящ се от
площите, върху които е извършено изкоренява-
нето, е прехвърлен на друго стопанство в грани-
ците на същия лозарски район.
(3) В случаите по ал. 2 в едномесечен срок от
прехвърлянето на лозарския имот производи-
телят, извършил прехвърлянето, уведомява
писмено ТЗ на ИАЛВ по регистрация на лозар-
ското стопанство. Към уведомлението се при-
лага и копие от нотариалния акт или друг доку-
мент, удостоверяващ прехвърлянето.
Чл. 17. (1) Правото на презасаждане трябва
да се упражни от производителя до края на пе-
тата година, следваща годината, в която е из-
вършено изкореняването.
(2) Правото на презасаждане се упражнява в
срок 8 години в случаите, когато презасаждане-
то се извършва върху терена, на който е извър-
шено изкореняването.
(3) Неупражнените права в сроковете по ал. 1
и 2 преминават в националния резерв.
Чл. 18. (1) За изкореняване на лозово насаж-
дение производителят подава в териториално-
то звено на ИАЛВ по регистрация на лозарско-
то стопанство декларация за изкореняване в три
екземпляра по образец (приложение № 2). Дек-
ларацията се заверява с подпис и печат от длъж-
ностно лице на ТЗ на ИАЛВ.
(2) Производителят подава декларацията по
ал. 1 най-късно един месец преди изкоренява-
нето на лозовото насаждение.
(3) Първият екземпляр от декларацията ос-
тава в ТЗ на ИАЛВ, а другите два екземпляра се
връщат на производителя.
(4) Към декларацията по ал. 1 се прилагат
копие от документ за собственост или за право
на ползване на лозарския имот, скица на имо-
та, издадена от поземлената комисия или об-
щината, и копие от удостоверението за вписва-
не в регистъра на Националната лозаро-винар-
ска камара.
(5) В случая, когато производителят не е соб-
ственик на имота, се прилага и копие от нотари-
ално заверен договор за наем или аренда.
Чл. 19. След подаване на декларацията за
изкореняване ИАЛВ може да извърши провер-
ка на място.
Чл. 20. (1) След приключване на изкореня-
ването производителят попълва във втория и
третия екземпляр на декларацията по чл. 18
датата на приключване на изкореняването.
(2) Вторият екземпляр от декларацията по
чл. 18 се подава в съответното ТЗ до един месец
от приключване на изкореняването.
(3) В 10-дневен срок от получаването на
декларацията по ал. 2 преписката се изпраща
в ИАЛВ.
Чл. 21. (1) В срок 7 работни дни от получава-
нето на преписката изпълнителният директор
на ИАЛВ издава акт за презасаждане.
(2) В акта за презасаждане се посочват:
1. правното основание за издаването на акта;
2. името/фирмата на производителя;
3. регистрационният номер на производите-
ля и идентификационният номер на лозарското
стопанство;
4. данните за имота, от който са породени
правата на презасаждане—местоположение
(граници, съседи), размер на площта, основа-
ние за ползване;
5. сортът лози;
6. срокът за упражняване на правото;
7. органът и срокът за обжалване на акта;
8. други данни.
(3) Неиздаването на акта в срока по ал. 1 се
смята за мълчалив отказ и може да се обжалва
по реда на Закона за административното про-
изводство.
Чл. 22. (1) Производителят подава деклара-
ция за презасаждане по образец (приложение
№ 3) в съответното ТЗ на ИАЛВ по регистрация
на лозарското стопанство най-малко един ме-
сец преди засаждането.
(2) Декларацията се заверява с подпис и печат
от длъжностно лице на ТЗ на ИАЛВ, като еди-
ният екземпляр остава в ТЗ на ИАЛВ, а двата се
връщат на производителя.
Чл. 23. (1) След приключване на презасаж-
дането производителят попълва и подава в ТЗ
на ИАЛВ втория екземпляр на декларацията
по чл. 22, ал. 1 с попълнена дата на приключва-
не на презасаждането.
(2) Декларацията по ал. 1 се подава в срок до
един месец от приключване на презасаждането.